****

**Előterjesztés**

**Sióagárd Község Önkormányzata Képviselő-testületének**

**2016. szeptember 22-én tartandó soron következő nyilvános ülésére**

*10. számú napirend*

**Tárgy: Beszámoló a művelődési ház 2016. évi I. félévi működéséről**

**Előterjesztést készítette: Gerő Attila polgármester, Marosi Daniella kulturális közfoglalkoztatott**

**Tisztelt Képviselőtestület!**

**2016. első félévi programok**

**Január 21. Véradás**

A Magyar Vörös Kereszt által meghirdetett véradáson kb. 10 fő jelent meg.

**Január 30. Nyugdíjas Egyesület Évnyitó Farsangi Összejövetele**

Sikeresnek ítélték meg a nyugdíjasok.

**Február 1 Csizmadia János: Göröngyös életút c. könyv bemutatója**

A rendezvényen körülbelül 20 fő vett részt. Sikeresnek tekintjük a rendezvényt, mivel a megjelentek nagyom kellemesen érezték magukat.

**Február 6. Vadászbál**

Minden évben megrendezésre kerül február hónapban és nagy létszámban báloznak a Vadász társaság tagjai családjaikkal és barátaikkal.

**Február 13. II. Sióagárdi Disznótoros Mulatság**

A hagyományt teremtő rendezvény kicsiket és nagyokat egyaránt megmozgatott. A programok sokrétűek voltak gyerekek és a felnőttek is megtalálták a kedvükre valót.

**Február 20. Sportbál**

Hagyományos évértékelő vacsora est a sportegyesület rendezésében.

**Március 8. Nyugdíjas Nőnap**

Sikeresnek megítélt rendezvény.

**Március 15. Megemlékezés**

**Március 18. 1956-os árvíznek emlék táblaavatás és kiállítás**

A rendezvényen nem túl nagy számban jelent meg a falu lakossága.

**Április 16. Gemenc Foltvarró kiállítás**

Idén 5. éve került megrendezésre, töretlen sikerrel, a jövőben is tervezzük az együttműködést a Foltvarrókkal. Minden évben tartanak egy szakmai napot ez az ő „varrós napjuk” Sióagárdon.(2016-ban április 23.-án volt)

**Május 1. 2015-ös évben nem került megszervezésre**

De a jövőben tervezzük programjaink között megszervezni.

**Május 27-28 Nyárköszöntő – Ünnepi testületi ülés, Gyermeknap, Falunap**

Kedvelt programjaink közé tartoznak ezek a rendezvények, így a jövőben is tervezzük megszervezését.

**Június 18. XXII. Sió-ment országos Halfőző Verseny**

Nagy tömeget megmozgató rendezvény, így a jövőben is megszervezésre kerül, kibővítésre is kerülne a rendezvény, hogy országosan ismert legyen a program.

**Augusztus 1-5 Tánctábor**

A művelődési ház adott ismét, otthont a Sióagárdi Hagyományőrző Egyesület tánctáborának.

**Augusztus 5. Anyatejes Világnap**

Sikeresen zárult a már hagyományosan megtartott Anyatejes Világnap, ezáltal jövőre is a tervek között van, hogy megszervezésre kerül.

**2016. második félévi programtervezet**

TÁMOP fenntartás 2016-2017- ben még fent kell tartani a TÁMOP pályázatot, a szakkörök megtartásával

**Szeptember 24.** **Szüreti Mulatság**

**Szeptember 30. Idősek napja**

**Október 23 Megemlékezés**

**November 11. Márton nap**

**December 2. Mikulás**

**December 10. Karácsonyi hangverseny, Művészeti Iskola kiállítás**

**December 11. Adventi vásár**

**Állandó programok**

Hétfő 18:00 Lányok-asszonyok klubja

Kedd 13:00 Falugazdász

18:00 Galambászok (2hetente)

19:00 Asztalitenisz

Szerda

Csütörtök 18:00 Táncpróba

Péntek

Tisztelt Képviselő-testület!

Fenti tájékoztató mellékleteként olvasható a programokra tervezett és fordított összeg is, melyből látható, hogy sikerül a tervezés mentén haladni. Kérem Önöket, hogy a tájékoztatót megtárgyalni és elfogadni szíveskedjenek.

Gerő Attila sk.

polgármester

***Határozati javaslat:***

*Sióagárd Község önkormányzat képviselő-testülete a polgármester által előterjesztett, a Művelődési Ház 2016. I. féléves működéséről szóló beszámolót további feladat meghatározás nélkül elfogadja.*

*Felelős: Gerő Attila polgármester*

*Határidő:azonnal*